Case ID: 1131268
Sentence 20: Belə ki, qeyd olunan qeyri-yaşayış sahələri istifadəyə tam yararsız və təmirsiz vəziyyətdə olmuşdur.Belə olan halda Bankla cavabdehlər arasında əldə edilmiş razılaşmaya əsasən, onlara bildirilmişdir ki, qeyd olunan qeyri-yaşayış sahəsinə görə cavabdehlər banka sözügedən əmlakların dəyəri olan 2.000.000 (iki milyon) manat vəsait ödəsin, bununla da borc bağlanmış olsun.Təsadüfü deyil ki, həm iddiaçı bankın istinad etdiyi (hazırda qüvvədə olmayan) ipoteka müqavilələrindən, həm də cavabdehlər tərəfindən məhkəməyə təqdim edilmiş əmlakın qiymətləndirilməsi barədə ekspert rəyindən əmlakın cavabdehlərə keçən vəziyyətdə olan dəyəri 2.000.000-dək təşkil edir.Baxmayaraq ki, göstərilən əmlakın real dəyəri 2.000.000 (iki milyon) manatdan xeyli aşağı olmuşdur, cavabdehlər iddiaçının təklifini qəbul etmiş, göstərilən qeyri-yaşayış sahəsini öz daxili imkanları hesabına külli miqdarda vəsait yatırmaqla təmir etdirmiş və zəruri texniki təchizatla (mebel dəstləri, mərkəzi isitmə-soyutma sistemləri ilə və s.) təmin etməklə həmin sahələri istifadəyə yararlı vəziyyətə gətirmişlər.Lakin cavabdeh tərəf göstərilən əmlakın maksimal dəyərindən dəfərlərlə artıq olan vəsaiti banka ödədikdən sonra iddiaçı müqavilə tələblərini pozaraq, artıq icra olunduğuna görə xitam verilmiş müqavilə tələblərinə istinad edərək, cavabdehlərə verilməyən borcu və cərimə faizlərinin ödənilməsini tələb etmişdir.